钦定古今图书集成/明伦汇编/氏族典/第404卷 > 《廖用贤尚友录》 > 褚炫
## 钦定古今图书集成/明伦汇编/氏族典/第404卷 > 《廖用贤尚友录》 > 褚炫

按《南齐书褚炫传》：“炫字彦绪，河南阳翟人也。祖秀之，
宋太常。父法显，鄱阳太守。炫少清简，官累太子舍人。
昇明初，迁黄门郎。齐台建，为侍中。建元中，出补东阳
太守。永明元年，为吏部尚书。炫居身清立，非吊问不
杂交游，论者以为美。及在选部，门庭萧索，宾客罕至。
国学建，以本官领博士，未拜，卒，谥曰贞子。”